Slouppi • View topic - Rankka vappu
It is currently Mon Sep 24, 2018 21:00
Rankka vappu
Post subject: Rankka vappu
Posted: Tue May 03, 2011 17:09
Jopa oli rankka vappu - kädet on ruvella ja kroppa huutaa buranaa. Muutama kuukausi sitten ajattelin että on päästävä johonkin Suomen vappua karkuun. Vaatimuksena oli tietenkin mahdollisuus kiipeillä ja toisaalta helppo access lentokoneella. Kävin lävitse muutaman vaihtoehdon ja sattuman oikusta päädyin Tsekkiläisen kaverin kotisivuille, jossa hän tarjosi kiipeilypalvelujaan. Sivuista ei oikein käynnyt selville, missä päin kaveri majailee, mutta muutaman sähköpostiviestin jälkeen paikka tarkentui Jiciniksi, joka on pieni 16 000 asukkaan kaupunki 85 km päässä Prahasta.
Kiipeilykokemusta, saati sitten taitoa, minulla on niukasti ja ulkomaan kiipeilykokemukseni on peräisin Thaimaasta, joka tuntui silloin mahtavalta paikalta, nyt en sinne ainkaan kiipeilyn takia lähtisi.
Jicinin lähellä on mahtavista hiekkakivipaaseistaan tunnettu Prachovin kansallispuisto. Pelkästään Prachovissa on 624 reittiä. Minulle kerrottiin että on mahdotonta kiivetä jokaisella hiekkakivipaadelle Tsekeissä yhden eliniän aikana.
Kun saavut puistoon aamulla, ennen turisteja, kohtaat näyn, joka on kuin suoraan Taru Sormusten Herrasta, mahtavat kivipaadet ottavat sinut syleilyynsä ja odotat vain koska ne liikahtavat. Metsän ja hiekkakiven ominainen tuoksu leijailee ympäristössä ja pikku hiljaa kuola alkaa valumaan suunpielestäsi, kun tajuat paikan kiipeilypotentiaalin. Ja sitten heräät ja tajuat että tämä ei olekaan unta.
Jokainen kivipaasi on erilainen, yhdistävänä tekijänä niillä on kiven koostumus, ne ovat ns. pehmeää kiveä. Yksi kiipeilyä rajoittava tekijä on vesi. Sateen jälkeen kiville ei saa mennä 48 tuntiin, koska silloin kivi on liian pehmeää ja vahingoittuisi helposti. Tsekkiläisen kiipeilyn vaikuttavin piirre onkin periaate, että hiekkakiveä suojellaan kaikin keinoin. Alueelta löytyy myös ns. kovaa kiveä, jossa saa kiivetä myös sateen jälkeenkin.
Frendit ja metalliset kiilat ovat ehdottomasti kiellettyjä, koska ne vahingoittaisivat muutenkin haurasta hiekkakiveä. Niiden tilalla käytetään ns. "soft knots". Pehmeät solmut ovat eri vahvuisia ja pituisia köyden pätkiä, joissa on joko valmis solmu tai sitten teet solmun 30 metrin korkeudessa yhdellä kädellä hampailla kiristäen, todella ahtaisiin koloihin köysi (tai sling) laitetaan niin että solmu tungetaan sisälle litistettynä ja vedetään tiukalle kun se on saatu ahdettua koloon. Kuulostaa vaaralliselta ja vaikealta, mutta sitä se ei ole. Oppaani hoiti varmistukset ja minä irroitin ne ylös tullessa. Muutaman kerran tuli tiputtua solmun varaan ja hyvin ne tuntuivat pitävän.
Sporttireittejä en Prachovissa nähnyt, kaikki oli Tradia. Kyllä niitäkin kuulemma löytyy muilta alueilta. Osalla reiteistä on ruosteisia rinkuloita kiinteinä varmistuspisteinä, mutta ei kaikilla. Free Solo kiipeily on hyvin suosittua täällä, johtuu varmaankin siitä että monilla reiteistä ei käytännössä ole mitään paikkaa mihin laittaa varmistusta. Tästä huolimatta vakavat onnettomuudet ovat hyvin harvinaisia. Ideologiana on että jokaisen pitäisi kiipeillä tasonsa mukaan, Suomessa jopa aloittelija saadaan hilattua yläköydellä 6b reitin huipulle, kunhan köyttä kiristetään tarpeeksi. Oppaani kutsui Free Sooloilua vapauden tunteeksi, jossa tuntee olevansa yhtä kiven kanssa.
Yksi paikallisten harrastama laji on ns. hyppely. Tarkoituksena on hypätä yhdeltä kivipaadelta toiselle ja hypyt ovat vielä gradettuja. Korkeuseroa paasien välillä voi olla yli 3m ja etäisyyttä toisistaan se 5m. Tähän kun lisätään että koko homma tapahtuu useamman kymmenen metrin korkeudessa, niin ainakaan allekirjoittanut ei ihan heti lajia lähde harrastamaan. Opas ei kuitenkaan muistanut yhtään kuolemaan johtanutta hyppyä.
Yksi suosittu tapa kiipeillä on valita laeltaan sopivan iso kivipaasi, kiivetä sinne eväät mukana (jopa viiniä) ja jutella mukavia muutaman tunnin ajan eväitä nauttien.
Muuta Tsekkikiipeilystä:
- Parkkipaikalta kiipeilypaikalle mentäessä ja takaisin kiipeilykamat pidetään poissa näkyvistä, jopa köysi. Ikea kassi olisi kuulemma pyhäinhäväistys.
- No chalk - Tsekit eivät halua rumia valkoisia jälkiä kallioisiinsa.
- Ensimmäinen Tsekkiläinen kiipeilykerho on perustettu 1906.
- Kun nähdään toinen kiipeilijä, niin tervehditään Ahoi
- Kaiken maalaisilla kiipeilijöillä on vapaa pääsy muuten maksullisiin luonnon puistoihin - jäsenyys jossain kiipeilykerhossa riittää.
- Suosituimmissa puistoissa turistit saavat käyttää vain merkittyjä reittejä - ei koske kiipeilijöitä.
- Melkeinpä kaikilla Tsekki kallioilla saa kiivetä - kiipeilymyönteinen kansa.
- Kiipeily Tsekeissä on koko perheen harrastus
- Kiipeilypaikoilla saa useimmiten yöpyä teltassa
- Jos haluaa nimetä uuden reitin ja laittaa reitille metallisen "rinkulan", niin kiinnittäminen pitää tapahtua alhaalta ylös mentäessä, ei siis köyden varassa roikkuen.
- Varsinkin vanhojen reittien gradeja ei kannata uskoa - sen on määritellyt reitin ensimmäinen kiipeilijä ja sitä ei saa muuttaa. Vaikeimpia gradeja on päivitetty, koska aikoinaan asteikko päättyi 6 ja nykyään johonkin 10.
- Tuoppi olutta maksaa 1 euron
- Oppaani www sivut: http://www.climbing-paradise.cz
Post subject: Re: Rankka vappu
Posted: Wed May 04, 2011 06:28
Varmaan mukava trippi.
-Kuinka korkeita paadet olivat?
-mitä tuohon 30 €(?)/vrk kuului?
-entäs majoitus?
http://www.czech-mountains.eu/
Posted: Wed May 04, 2011 08:34
Olisko samaa paikka missä Sharp End-leffassa kävivät sooloamassa ja hyppimässä torneista toisiin..
Tuolla pätkää soolosta ja naruträdistä:
Ja tässä siitä köysihyppelystä:
http://www.youtube.com/watch?v=Z2KEpyg8VcE
Posted: Wed May 04, 2011 08:47
Mistä sait ton 30 euroa? Maksoin kaverille 300 euroa siitä että hän hoitaa kaikki kuljetukset (Praha-Jicin-Praha, Jicin-kiipeilypaikat-Jicin) ja oppaan tehtävät 3 päivää. Paadet olivat yleensä rinteessä ja korkeudeltaan rinteen alaosasta katsottuna 20-50 m. Majoitusta löytyy kaiken hintaista, itse otin kalleimmasta päästä Jicinin keskustasta ja hinta oli 45 euroa/vrk/huone.
Posted: Wed May 04, 2011 08:49
Täältä löytyy myös kattava kartta Tsekkien kiipeilypaikoista: http://www.czechclimbing.com/mapa.php
Posted: Wed May 04, 2011 10:55
katsoin vain tuon 700 korunaa sivuilta &arvelin siitä.
Posted: Wed May 04, 2011 13:06
Paljon oli tuo matkabudjetti kokonaisuudessaan jos saan udella
Posted: Wed May 04, 2011 13:49
Jos nukutaan puissa &rannoilla, syödään trangiapuuroa &nuotiokanoja (Puolassa oli kana tosi halpaa siis niingu 1 €/kana tjsp.) &ajetaan 5 päällä, niin sanoisin et päästään alle kahteen sataan /lärvi!
Posted: Wed May 04, 2011 14:00
Hyvä pointti. Onnistuu ainakin Tsekeissä hyvin, kun kerran telttailu on sallittua melkeinpä jokaisessa kiipeilypaikassa. Jicinin kiipeilypaikkojen lähellä oli ravintola missä iso olut ja ateria maksoi 4 euroa ja jonka pihaan sai pystyttää teltan.
Oman reissuni kustannukset:
- Lennot n. 300 e
- Opas 300 e (tässä olisi voinut olla useampikin hlö jakamassa)
- Majoitus 90 e (tähän olisi mahtunut 2 henkilöä)
- Ruoka, bisse ja tuliaiset 100 e